উত্তর : শিরকের কারণে যেভাবে নেক আমল নষ্ট হয়ে যায়, তেমনিভাবে বড় কুফরীর কারণে, মুনাফেকির কারণে নেক আমল নষ্ট হয়ে যায়। ইমানের যতগুলো রূকন আছে কুফরীরও ততগুলো অরগান আছে। অর্থাৎ যেসমস্ত জায়গাতে ইমান আনতে হবে, সেগুলোর কোনো একটি যদি আপনি বাদ দেন, তাহলে আপনি কাফের হয়ে যাবেন। আল্লাহর ওপর, রাসূলের ওপর, ফেরেশতাদের ওপর, আখিরাতের কোনো কিছুর ওপর এগুলোর কোনো একটির ওপরে যদি সন্দেহ পোষণ করেন, কোনো একটিকে যদি অস্বীকার করেন, দোদুল্যমান অবস্থায় থাকেন এবং কোনো একটির ওপর থেকে যদি মুখ ফিরিয়ে থাকেন, এসবই কিন্তু কুফরীর কারণ। এগুলোর কারণে কিন্তু আপনি ইসলাম থেকে বের হয়ে যাবেন।